ระบบเทรดอัตโนมัติ อีกตัวช่วยผู้ลงทุน
ด้วยความที่ตลาดมีความผันผวนอยู่เสมอ การเทรดด้วยตัวเองอาจไม่เพียงพออีกต่อไป แล้วจะดีกว่าหรือไม่ หากรู้จักเครื่องมือเทรดอัตโนมัติ ที่เหมาะสมกับตัวเรา
31 ส.ค. 2565

SET x ลงทุนแมน
ระบบเทรดอัตโนมัติ อีกตัวช่วยผู้ลงทุน
ด้วยความที่ตลาดมีความผันผวนอยู่เสมอ การเทรดด้วยตัวเองอาจไม่เพียงพออีกต่อไป
แล้วจะดีกว่าหรือไม่ หากรู้จักเครื่องมือเทรดอัตโนมัติ ที่เหมาะสมกับตัวเรา
ไม่ว่าจะเป็น 
- DCA Order ที่ช่วยซื้อหุ้นอัตโนมัติในทุกเดือน เหมาะสำหรับมือใหม่ที่ไม่มีเวลา แต่ต้องการสร้างวินัยการลงทุน เพื่อวางแผนการออม หรือเป้าหมายในอนาคต
- Conditional Order ที่ช่วยลงทุนตามแผน โดยที่เราไม่ต้องนั่งเฝ้าหน้าจอ เหมาะสำหรับผู้ลงทุนที่มองหาตัวช่วย หรือมีความเชี่ยวชาญแล้ว แต่ต้องการตั้งคำสั่งซื้อขายอัตโนมัติ
ล่าสุดยังมี Settrade Open API ที่จะช่วยยกระดับการส่งคำสั่งซื้อขายไปถึงจุดที่เรียกว่า Robot Trade ผู้ลงทุนออกแบบกลยุทธ์การส่งคำส่งได้ด้วยตัวเอง ผ่านการดึงข้อมูลทั้งปัจจัยพื้นฐานและทางเทคนิคมาวิเคราะห์ หรือจะสร้างอินดิเคเตอร์ของตัวเองก็สามารถทำได้ เพื่อให้ส่งคำสั่งได้ตามอัตโนมัติตามกลยุทธ์ที่วางไว้ ผ่าน Settrade Open API ที่เปรียบเสมือนท่อที่จะส่งเข้าตลาดได้เลยโดยไม่ต้องผ่านโปรแกรมใด ๆ ไม่ต้องเฝ้าจอ ไม่ต้องลุ้น เหมาะสำหรับมือเก๋าที่มีความชำนาญ ต้องการปรับหรือสร้างกลยุทธ์ของตนเอง
ซึ่งข้อดีของ Settrade Open API นั่นคือ
1. อิสระในการออกแบบ นำ Model มาใช้ได้โดยไม่ต้องส่งชุดคำสั่งให้โบรกเกอร์
2. มีระบบ Risk Management ช่วยคัดกรองคำสั่งซื้อขายครบตามเกณฑ์ของตลาด
3. มี Sandbox ทดสอบ Robot Trade ก่อนเทรดจริง
4. เลือกใช้ได้ถึง 3 ภาษาตามที่เราถนัด คือ Python, AmiBroker และ Excel (VBA)
แต่ก่อนจะเริ่มการส่งคำสั่งอัตโนมัติด้วยโปรแกรม 
ผู้ลงทุนควรจะมีความรู้เรื่องเหล่านี้ด้วยเช่นกัน คือ
1. ความเสี่ยงที่ตัวเองยอมรับได้ และความเสี่ยงที่จะเกิดขึ้นกับการใช้ระบบมีอะไรบ้าง
2. รูปแบบการส่งคำสั่งที่จะเขียน หรือการตั้งค่าในระบบ
3. รู้จักโปรแกรม และภาษาที่จะใช้ในการส่งคำสั่ง
4. เตรียมคอมพิวเตอร์ให้พร้อมสำหรับการใช้โปรแกรม
โดยผู้ที่สนใจใช้งาน Settrade Open API สามารถทำตามขั้นตอนดังนี้
1. เปิดบัญชีกับโบรกเกอร์ โดยตรวจสอบโบรกเกอร์ที่ให้บริการ Settrade Open API ได้ตามลิงก์นี้ 
2. เข้าสู่ระบบด้วย Username ที่ได้รับจากโบรกเกอร์
3. ออกแบบกลยุทธ์ด้วยภาษาที่เราถนัด ได้แก่ Python, AmiBroker หรือ Excel (VBA) โดย Settrade มี API ให้ดึง Market data ทั้งเรียลไทม์และย้อนหลัง รวมถึง API ที่ใช้ส่งคำสั่งด้วย
4. ก่อนนำไปใช้จริง ผู้ลงทุนสามารถทดสอบการส่งคำสั่งซื้อขาย ผ่านระบบ Sandbox โดยไม่กระทบต่อพอร์ตจริง เป็นการใช้ในการทดสอบเท่านั้น
ใครสนใจลองเข้าไปดูเพิ่มเติมได้ที่ 
เพียงเท่านี้ ผู้ใช้งานก็จะมีเครื่องมือสำหรับลงทุน ไม่ต่างจากผู้จัดการกองทุน..